આખી દુનિયા જાણે છે કે ભૂતપૂર્વ વડાંપ્રધાન સ્વ. ઇંદિરા ગાંધીને પોતાની પુત્રવધૂ અને સ્વ. રાજીવ ગાંધીનાં પત્ની સોનિયા ગાંધી સાથે સારું બનતું હતું. બીજી તરફ સ્વ. સંજય ગાંધીનાં પત્ની મેનકા સાથે તેમને ફાવતું ન હતું. જ્યોતિર્વિદ પવન કુમારે ઇંદિરાજીની કુંડળી સાથે સોનિયા અને મેનકા ગાંધીની કુંડળી મેળવીને કારણો સહિત કહ્યું હતું કે એકની સાથે કેમ બનતું હતું અને બીજી પુત્રવધૂ સાથે કેમ ફાવતું ન હતું. મુંબઇના એક ઉદ્યોગપતિનાં લગ્ન પહેલાં ભાવિ પત્નીની કુંડળી ભાવિ સાસુ સાથે મેળવવામાં આવી હતી અને કુંડળી મેચ થઇ પછી જ મેરેજ નક્કી કરાયાં હતાં.